केंद्र में एनडीए की सरकार आने के बाद युवाओं को रोजगार दिलाने के लिए कई स्टार्टअप शुरू किए गए हैं। विपक्षी दल इसे लेकर भी सरकार की आलोचना करते रहे हैं। इसके जवाब में प्रधान ने कहा, सरकार की फैसिलिटेटर की भूमिका होनी चाहिए। कई राज्य सरकारें, कई एनजीओ, कई संस्थान सहयोग कर रही हैं, अवसर उपलब्ध करा रही हैं। प्रधान ने कहा, सवा सौ करोड़ लोगों के देश में हर साल दो करोड़ 40 लाख जवान 15 साल की उम्र पार करके रोजगार करने की तैयारी में आते हैं, इनकी अपेक्षा और जरूरत के लिए हम और मेहनत करेंगे।